Lav et referat af nedenstående tekst:

Tekst:
Falck i Nordjylland har brugt fredagen på at ruste sig til det stormvejr, der forventeligt rammer landsdelen lørdag. Danmarks Meteorologiske Institut har varslet storm med vindstød af orkanstyrke, og den slags giver som regel rigeligt at se til for Falck. - Vi har brugt dagen på at gennemgå alt vores materiel, og vi er ved at indkalde alt disponibelt mandskab, fortæller Lars Jensen, der er vagthavende hos Falck i Nordjylland. Ifølge DMI's varsler kan vindstødene nå op på 35 sekundmeter. Den slags kan være hård kost for træer og hustage, som ikke sidder for godt fast. Hos Falck ved man af gode grunde ikke på forhånd, hvilke skader der kommer til at ske, men man er forberedt på lidt af hvert. - Det kommer jo an på, hvor meget regn og blæst der kommer. Men vi er forberedt på både væltede træer og løse hustage og vandskader, siger Lars Jensen. Stormen rammer forventeligt Nordjylland lørdag formiddag. Ud på eftermiddagen løjer vinden af, og vindstyrken kommer ned på kuling. /ritzau/

Referat:
[size=2]Materiellet er gennemgået og alt disponibelt mandskab er på
plads hos Falck i Nordjylland forud for stormvejr.[/size]